CELEX: 62008CA0036
Language: bg
Date: 2008-10-02 00:00:00
Title: Дело C-36/08: Решение на Съда (шести състав) от 2 октомври 2008 г. — Комисия на Европейските общности/Република Гърция (Неизпълнение на задължения от държава-членка — Директива 93/16/EИО — Изискване за завършено специализирано обучение за упражняване професията на лекар, специалист по обща медицина — Неправилно транспониране)

22.11.2008   
            
            
               BG
            
            
               Официален вестник на Европейския съюз
            
            
               C 301/12
            
         Решение на Съда (шести състав) от 2 октомври 2008 г. — Комисия на Европейските общности/Република Гърция
   (Дело C-36/08) (1)
   
   (Неизпълнение на задължения от държава-членка - Директива 93/16/EИО - Изискване за завършено специализирано обучение за упражняване професията на лекар, специалист по обща медицина - Неправилно транспониране)
   (2008/C 301/23)
   Език на производството: гръцки
   Страни
   
      Ищец: Комисия на Европейските общности (представители: G. Zavvos и H. Støvlbæk)
   
      Ответник: Република Гърция (представител: E. Skandalou)
   Предмет
   Неизпълнение на задължения от държава-членка — Нарушение на членове 30, 31 и 36 от Директива 93/16/ЕИО на Съвета от 5 април 1993 година относно улесняване свободното движение на лекарите и взаимното признаване на техните дипломи, удостоверения и други официални документи за професионална квалификация (ОВ L 165, стp. 1; Специално издание на български език, 2007 година, глава 6, том 2, стр. 139) — Изискване за завършено специализирано обучение за упражняване професията на лекар, специалист по обща медицина
   Диспозитив
   
               1)
            
            
               Като е приела и оставила в сила норми като тези на член 29, параграфи d.1 и d.2 от Закон 3209/2003, които не са съобразени с членове 30, 31 и 36 от Директива 93/16/EИО на Съвета от 5 април 1993 година относно улесняване свободното движение на лекарите и взаимното признаване на техните дипломи, удостоверения и други официални документи за професионална квалификация, изменена с Директива 2001/19/ЕО на Европейския парламент и на Съвета от 14 май 2001 година, Република Гърция не е изпълнила задълженията си по посочените членове 30, 31 и 36.
            
         
               2)
            
            
               Отхвърля иска в останалата част.
            
         
               3)
            
            
               Осъжда Република Гърция да заплати съдебните разноски.
            
         
      (1)  ОВ C 92, 12.4.2008 г.